**Z** **Á P I S N I C A**

napísaná z 23. zasadnutia Obecného zastupiteľstva v Pobedime, konaného dňa 5. septembra 2022 o 18.00 hodine v zasadacej miestnosti OcÚ Pobedim.

**P r í t o m n í :**

Mgr. Martin Lednický - starosta obce, Mgr. Ivan Pastorek – zástupca starostu obce, Mgr. Andrea Augustínová, Elena Cagalová, Rastislav Čop, Gabriel Havrlent, Ing. Ladislav Melicher, Martin Piškula, Eva Pogranová, Ing. Anna Dekanová – kontrolórka obce, Gabriela Kamenská – pracovníčka obce, Bc. Martin Križko, Martin Michalička – spol. AXOR, s.r.o.

**O s p r a v e d l n e n í :**

Ing. Marián Mitošinka

**P r o g r a m :**

1. Otvorenie zasadnutia

2. Kontrola plnenia uznesení

3. Podnety občanov

4. Návrh ZaD č. 2 ÚPN-O Pobedim – schválenie

 VZN obce Pobedim č. 1/2022, ktorým sa podľa § 27 ods. 3 stavebného zákona vyhlasuje

 Záväzná časť územného plánu obce Pobedim – Zmeny a doplnky č. 2 – schválenie

5. Interpelácie

6. Informácie starostu

7. Rôzne

8. Záver

**Bod 1. Otvorenie zasadnutia**

V úvode 23. zasadnutia Obecného zastupiteľstva v Pobedime starosta obce Mgr. Martin Lednický privítal prítomných a otvoril 23. zasadnutie Obecného zastupiteľstva v Pobedime o 18.00 hod. v zasadacej miestnosti OcÚ Pobedim. Skonštatoval, že je prítomných 8 poslancov, takže zastupiteľstvo je uznášania schopné. Vedením zápisnice bola poverená Gabriela Kamenská, za overovateľov boli určení poslanci: Eva Pogranová a Mgr. Ivan Pastorek. Program zasadnutia bol jednohlasne schválený prítomnými poslancami.

**U z n e s e n i e č. 148**

Obecné zastupiteľstvo v P o b e d i m e

a) **s c h v a ľ u j e** predložený program 23. zasadnutia OZ.

|  |  |  |
| --- | --- | --- |
| **Hlasovanie** **Uzn. č. 148/2022** | **Počet** | **Mená poslancov** |
| Za: | 8 | Mgr. A. Augustínová, E. Cagalová, R. Čop, G. Havrlent, Ing. Ladislav Melicher, Mgr. I. Pastorek, M. Piškula, E. Pogranová |
| Proti: | 0 |  |
| Zdržali sa: | 0 |  |
| Neprítomní: | 1 | Ing. M. Mitošinka  |
| Nehlasovali: | 0 |  |

Uznesenie **bolo** /~~nebolo~~ schválené

**Mgr. Martin Lednický, starosta obce ..............................................**

**Bod 2. Kontrola plnenia uznesení**

Na 22. zasadnutí OZ, ktoré sa konalo 11.júla 2022 boli predložené 3 uznesenia: Uzn.č. 145-147. Prehľad o  plnení uznesení tvorí prílohu zápisnice.

**Bod 3. Podnety občanov**

Podnety občanov neboli vznesené.

**Bod 4. Návrh ZaD č. 2 ÚPN-O Pobedim – schválenie**

**VZN obce Pobedim č. 1/2022, ktorým sa podľa § 27 ods. 3 stavebného zákona vyhlasuje**

 **Záväzná časť územného plánu obce Pobedim – Zmeny a doplnky č. 2 – schválenie**

Starosta obce v úvode bodu 4 predniesol prítomným poslancom Správu o priebehu obstarávania a prerokovania Zmien a doplnkov č. 2 ÚPN-O Pobedim od Ing. Beaty Vaculčíkovej, odborne spôsobilej osoby na obstarávania ÚPP a ÚPD, následne Návrh uznesenia OZ o schválení Územného plánu obce Pobedim – Zmeny a doplnky č. 2 a takisto Návrh VZN č. 1/2022, ktorým sa vyhlasuje záväzná časť Územného plánu obce Pobedim – Zmeny a doplnky č. 2. Poslanci OZ po oboznámení sa uvedenými dokumentami jednohlasne schválili Uznesenie č. 149.

**U z n e s e n i e č. 149**

Obecné zastupiteľstvo v P o b e d i m e

prerokovalo a schválilo na riadnom zasadnutí dňa 5.9.2022 návrh územného plánu obce Pobedim ZaD č. 2 a:

a)  **b e r i e n a  v e d o m i e**

1. správu o prerokovaní návrhu ZaD č. 2 ÚPN-O Pobedim vypracovanú Ing. Beatou Vaculčíkovou, odborne spôsobilou osobou na obstarávania ÚPP a ÚPD podľa § 2a stavebného zákona, (reg. č. 435 zo dňa 19.10.2021),
2. výsledok preskúmania návrhu ZaD č. 2 ÚPN-O Pobedim Okresným úradom Trenčín, odborom výstavby a bytovej politiky podľa § 25 stavebného zákona (list č. OU-TN-OVBP1-2022/003852-008 zo dňa 16.8.2022).

b) **s ú h l a s í** s vyhodnotením stanovísk a pripomienok z prerokovania návrhu ZaD č. 2

 ÚPN-O Pobedim podľa § 22 stavebného zákona.

c)  **s c h v a ľ u j e**

1. podľa § 27 ods. 3 stavebného zákona a podľa § 11 ods. 4 písm. c) zákona č. 369/1990 Zb. o obecnom zriadení v znení neskorších predpisov **Územný plán obce Pobedim – Zmeny a doplnky č. 2**, spracovaný Ing. arch. Róbertom Kimle, autorizovaný architekt (2326AA) a Ing. arch. Martinom Fabianom, autorizovaný architekt (2322AA),
2. podľa § 11 ods.4 písm. g) zákona č. 369/1990 Zb. o obecnom zriadení v znení neskorších predpisov **Všeobecne záväzné nariadenie obce Pobedim**  č. 1/2022 zo dňa 05.09.2022, ktorým sa podľa § 27 ods.3 stavebného zákona vyhlasuje Záväzná časť územného plánu obce Pobedim – Zmeny a doplnky č. 2.

d) **u k l a d á** starostovi obce Pobedimprostredníctvom odborne spôsobilej osoby pre

 obstarávanie ÚPP a ÚPD podľa § 2a stavebného zákona *(do 3 mesiacov od schválenia*

 *ZaD č. 2 ÚPN-O)* :

1. zverejniť záväznú časť územného plánu obce Pobedim – Za D č. 2 vyvesením na úradnej tabuli obce najmenej na 30 dní, ako aj iným obvyklým spôsobom v zmysle § 27 ods.4 písm. a) stavebného zákona,

1. doručiť záväznú časť územného plánu obce Pobedim – ZaD č. 2 dotknutým orgánom štátnej správy v zmysle § 27 ods.4 písm. b) stavebného zákona,
2. vyhotoviť o obsahu územného plánu obce Pobedim – ZaD č. 2 registračný list v zmysle § 28 ods. 5 stavebného zákona a spolu s kópiou uznesenia o schválení doručiť Ministerstvu dopravy a výstavby Slovenskej republiky,
3. označiť dokumentáciu územného plánu obce Pobedim – ZaD č. 2 schvaľovacou doložkou v zmysle § 28 ods.1 stavebného zákona,
4. uložiť územný plán obce Pobedim – ZaD č. 2 v obci, na stavebnom úrade a na Okresnom úrade Trenčín v zmysle § 28 ods. 3 a 4 stavebného zákona.

|  |  |  |
| --- | --- | --- |
| **Hlasovanie** **Uzn. č. 149/2022** | **Počet** | **Mená poslancov** |
| Za: | 8 | Mgr. A. Augustínová, E. Cagalová, R. Čop, G. Havrlent, Ing. Ladislav Melicher, Mgr. I. Pastorek, M. Piškula, E. Pogranová |
| Proti: | 0 |  |
| Zdržali sa: | 0 |  |
| Neprítomní: | 1 | Ing. M. Mitošinka  |
| Nehlasovali: | 0 |  |

Uznesenie **bolo** /~~nebolo~~ schválené

**Mgr. Martin Lednický, starosta obce ..............................................**

**Termín: plní sa priebežne zodpovedný: Obecný úrad**

 Po schválení uznesenia informovali predstavitelia spoločnosti AXOR, s.r.o. poslancov OZ o plánovanej výstavbe novej obytnej časti Selanky v prvej etape. Poslanci sa informovali ohľadom začiatku výstavby, verejného osvetlenia v obytnej časti a iných detailov výstavby. Na vznesené otázky poslancov odpovedali zástupcovia spoločnosti. Na najbližšom zasadnutí OZ priblížia zástupcovia spoločnosti AXOR, s.r.o. zmluvy so spoločnosťou.

**Bod 5. Interpelácie**

* Piškula – počas otvorenia školského roka bol ráno chaos, keďže všetci, ktorí prišli do školy, prechádzali cez vchod materskej školy a v chodbičke materskej školy bolo veľmi veľa ľudí

**Bod 6. Informácie starostu**

- rada školy – škole bude zaslaná výzva na domenovanie členov rady školy zo strany starostu obce

- hodový program – v súkromnej réžii je plánovaný koncert a zábava, obec plánuje na program využiť čas počas soboty, bude otvorený roľnícky dom pre výstavu, plánovaný program aj pre deti – bábkové divadlo, pre dospelých dychovka, vernisáž je plánovaná na štvrtok

- 5.9.2022 sa konalo otvorenie školského roka a zároveň uvítanie prvákov

- 5.9.2022 bolo prvé zasadnutie miestnej volebnej komisie

- v blízkosti lávky pri dome rod. Schmelcerových spadol strom na elektrické káble, boli povolaní hasiči, elektrikári, povodie Váhu; strom je odstránený, káble sčasti opravené, ešte nesvieti verejné osvetlenie od lávky smerom k ceste na Bašovce

- začali sa práce na garáži pre hasičskú techniku – je zhodená strecha, stavenisko odovzdané firme Zempres

- firma Zempres takisto opravila výtlky na ceste pri bytovkách na ulici.Zákostolná v pláne je oprava výtlkov na križovatke pri dome rod. Desátovej a rod. Niklaschovej

- mali sme stretnutie s PRESKAN – združenie obcí Bašovce, Veľké Orvište, Ostrov, Pobedim, Podolie, Očkov ohľadom kanalizácie

**Bod 9. Rôzne**

Poslanec G. Havrlent sa informoval, kde sa nachádza motor z brány do zberného dvora. Starosta obce uviedol, že táto situácia sa skomplikovala, nakoľko pán, ktorý zabezpečoval montáž brány, nereaguje na výzvy zo strany obce a montáž nezrealizoval, čiže ani motor nie je. Zhotoviteľovi sa dala predfaktúra, nebola uhradená celá čiastka sumy, na čo poslanec G. Havrlent reagoval otázkou, ako je možné, že sa uhradila suma za prácu, ktorá nebola vykonaná a či sa dá táto situácia vyriešiť do najbližšieho zastupiteľstva. Starosta prisľúbil, že situáciu bude riešiť. Ďalej sa poslanec G. Havrlent informoval ohľadom dovezenia kontajnerov na stojisko v „jame“ na tzv. Staničnej ulici. Starosta odpovedal, že kontajnery dovezené nie sú.

Poslankyňa E. Cagalová sa ďalej informovala ohľadom otvorenia Zberného dvora, konkrétne, kedy bude otvorený. Starosta odpovedal, že oficiálne ešte Zberný dvor otvorený nie je, nakoľko je potrebné ešte doriešiť prevádzkový poriadok, ale po dohode je možné priniesť drobný stavebný odpad a veľkoobjemový odpad.

**Bod 10. Záver**

Starosta poďakoval poslancom za účasť na rokovaní a 23. zasadnutie Obecného zastupiteľstva v Pobedime vyhlásil za skončené.

 starosta obce:

zapisovateľka: overovatelia: